                             højesterets dom
                           afsagt tirsdag den 17. april 2012
sag 181/2011
(1. afdeling)
rigsadvokaten
mod
t1
og
t2
(advokat peter lambert)
i tidligere instanser er afsagt dom af retten i herning den 4. oktober 2010 og af vestre lands-
rets 7. afdeling den 13. april 2011.
i pådømmelsen har deltaget fem dommere: børge dahl, marianne højgaard pedersen, jens
peter christensen, michael rekling og kurt rasmussen.
påstande
dommen er anket af de tiltalte, t1 og t2, med påstand om frifindelse, subsidiært strafbortfald
og mest subsidiært formildelse.
anklagemyndigheden har påstået skærpelse af landsrettens dom.
sagsfremstilling
t1 og t2 er fotograf og journalist ved dr, og de er medarbejdere på programmet r, der er et
kritisk forbrugerprogram. den tv-udsendelse, som sagen vedrører, angik ulovlig hundehandel
med fokus på tre emner: internethandel, indsmugling og handel inden for danmarks grænser.
temaet blev valgt på baggrund af bl.a. en henvendelse fra dyrenes beskyttelse, og foreningen
formidlede kontakten til nogle af de personer, der havde købt hund hos a og f. foreningen
                                                 - 2 -
havde i den forbindelse bl.a. oplyst, at det havde været vanskeligt at få politiet til at interes-
sere sig for sagen, og at foreningen havde modtaget mange henvendelser fra utilfredse købere
om særligt a.
det fremgår endvidere af sagen, at f den 23. november 2007 fik afslag på en ansøgning om
tilladelse til erhvervsmæssig handel med og opdræt af hunde. det fremgår bl.a. af afslaget, at
ejendommen ikke var egnet til erhvervsmæssig husning af så mange hunde, som der fandtes
ved en besigtigelse. for at få en tilladelse blev det anbefalet, at der blev foretaget en reduktion
af antallet af hunde til det halve, og at der skulle udarbejdes en plan for renovering og udbed-
ring af mangler ved ejendommen og indretningerne til hundene.
højesteret har under hovedforhandlingen fået forevist den tv-udsendelse, som dr viste den
… 2009.
advokat peter lambert har udarbejdet en udskrift af centrale dele af udsendelsen. det frem-
går heraf:
       ”00.11:     b (studievært): ”men du skal se dig godt for, før du køber hunden i sæk-
                   ken. mange danskere bliver snydt af smarte svindlere, for de nuttede hvalpe
                   de kan være syge og smuglet ind i landet. velkommen til r.”
       00.49:     b: ”og selvom du køber din hund i danmark, kan den være syg og så mis-
                   handlet, at den skal aflives. r afslører de ulovlige hundehandlere.”
       00.56:     t2 (journalist) i klip fra den skjulte optagelse: ”hvor er din tilladelse til at
                   sælge hunde erhvervsmæssigt?”
       01.04:      b: ”senere i programmet, der viser vores billeder, at hunde bliver indsmuglet
                   og opbevaret under rystende forhold. men vi starter med hundehandel på
                   nettet.”
       indslag med politiet i sønderjylland:
       06.41:      b: ”også herhjemme i lille danmark er der lyssky hundehandlere, som hand-
                   ler ulovligt med hvalpe. illegal hundesmugling, det er blevet et stort problem.
                   det ved de alt om hos politiet i sønderjylland.”
       10.25:      dyrlæge c: ”det er synd for hvalpene, at det er kommet så vidt, at de skal
                   aflives, og de er taget fra moderen alt for tidligt, bare ud fra et pengespørgs-
                   mål.”
                                       - 3 -
10.43:   politimand d: ”der er et marked for de her sorte hundehvalpe. det er der
         helt sikkert.”
10.47:   speaker (t2): ”dyrlægen, der aflivede hvalpene, oplever, at flere købere
         efterfølgende får problemer med hunde, som bliver købt alt for billigt.”
indslag med to kvinder, der har købt hunde af a:
11.29:   b: ”nu skal du møde en hundehandler, der sælger hunde, der er alvorligt
         syge. ja, nogle dør endda få dage efter salget.”
indslag med e:
12.07:   e: ”jeg tænkte, at 6.000, det var billigt, hvis det var en chihuahua. men man
         tror måske egentlig bare, at det er sådan noget med en familie, der har nogle
         hunde og nogle hvalpe”.
12.15:   speaker: ”k og hendes mor har altså det klare indtryk, at de køber hvalpen
         fra et kuld hos en privat ejer.”
12.40:   speaker: ”noget tyder altså på, at oscar ikke er af egen avl. e bliver skeptisk
         ved købet.”
12.47:   e: ”jeg tænkte, ej hvor han tager os ved næsen. men det er svært, når både
         mand og kone står der, at så vende sig om til k og sige: ”k, de snyder, så
         vandet driver.””
12.59:   speaker: ”pludselig spørger a, om ikke også hun vil have en hund med
         hjem.”
13.02:   e: ”han går ud og over i en staldbygning, der støder til, og kommer ud med
         to små hvide westie-hvalpe, de var meget små, og spørger, om jeg ikke skulle
         have en af dem med hjem. nej, det skulle jeg ikke, det var stadig for lille en
         hunderace, jeg vil gerne have lidt mere hund. ”jamen, så prøv lige et øje-
         blik”, siger han og går over i den samme staldbygning igen og kommer ud
         med en newfoundlænder-hvalp. om det var den størrelse, jeg talte om. der
         gik der nærmest panik i mig. der begyndte jeg helt billedligt at se, hvad der
         måtte være inde i den stald.”
13.39:   speaker: ”da de efterfølgende ser i den medfølgende sundhedsbog, bliver de
         chokeret.”
13.43:   e: ”der står nogle navne, jeg ikke ved, hvad er, og der er sat et klistermærke
         i med et kryds der, hvor der skulle være et dyrlægestempel. og der må jeg
         indrømme, at jeg bliver så vred, fordi, altså, han er bare en krejler.”
indslag med g, dyrenes beskyttelse:
                                        - 4 -
15.48:   g: ”jeg vil betegne ham som nok en af landets værste hundehandlere, fordi
         han sælger utroligt mange hunde hver år, som i rigtigt mange tilfælde er al-
         vorligt syge.”
15.59:   speaker: ”dyrenes beskyttelse har alene det sidste år konstateret via annon-
         cer, at a har haft over 200 hunde til salg uden den lovpligtige tilladelse og så
         forskellige racer som blandt andet border collie, papillon, golden retriever,
         shih tzu, pomeranian, mops, gravhund og chihuahua.”
16.17:   g: ”han må slet ikke sælge hunde. han har forsøgt at få en tilladelse til er-
         hvervsmæssigt salg. da talte vi med politiet og fortalte om alle de dyreværns-
         sager, vi havde på a, og da fik han blankt afslag. så han er faktisk et af de få
         mennesker i danmark, der har sort på hvidt fra politiet, at han ikke må
         handle med hunde.”
indslag med de skjulte kameraoptagelser:
16.38:   b: ”a har altså forbud mod at handle med hunde. det betyder, at han kun i
         privat sammenhæng må sælge to kuld hvalpe årligt. men det stopper ikke a.
         så vi tog det skjulte kamera på for at undersøge hundehandleren a lidt nær-
         mere.”
17.23:   speaker: ”det er as kone, f, der tager imod. hundehandlen drives af parret i
         fællesskab, som det fremgår af denne faktura.”
17.31:   t2: ”hold da op. nej, der er da mange her. er det alle sammen jeres eller
         hvad?”
17.38:   f: ”ja, det er det.”
17.40:   t2: ”og de er alle sammen til salg eller hvad?”
         f: ”nej der er lige nogle af dem, der ikke er. de voksne, de er ikke.”
17.46:   speaker: ”allerede her er det altså tydeligt for enhver, at ægteparret driver
         en virksomhed med omfattende salg af hunde langt ud over de 2 lovlige kuld
         fra 1 eller 2 tævehunde pr. år. her er hunde af flere racer.”
17.59:   f: ”jeg har omkring 30 hunde.”
18.06:   speaker: ”på køkkengulvet er der omkring 15 hunde, flest hvalpe fra forskel-
         lige kuld af mindst 4 forskellige racer. alle tilhører altså ægteparret og er til
         salg. og lad os lige gentage, hvad loven siger: det er politiet, der skal give
         tilladelse til at drive erhvervsmæssigt opdræt og handel med hunde, når man
         sælger flere end 2 kuld hvalpe årligt. hvis det, der foregår her, er lovligt, skal
         ægteparret altså have en tilladelse fra politiet. den vil vi gerne se, men først
         spørger vi til ægteparrets referencer i hundeverdenen. på forhånd ved vi, at
         parret hverken er medlem af dansk kennelklub eller dansk racehunde
         union, dru.”
                                     - 5 -
18:46: t2: ”er i medlem af dansk kennelklub eller hvad?”
18:48: f: ”nej, vi er medlem af dru.”
18:51: speaker: ”f lyver altså om, at parrets virksomhed har det blå stempel fra en
       anerkendt organisation. vi foregiver at være interesserede i denne chihua-
       hua-hvalp, og nu vil vi gerne se noget dokumentation på hundens helbredstil-
       stand.”
19:03: t2: ”hvad med sådan noget som sådan en sundhedsbog og sådan noget? det
       har jeg også hørt om. er det noget…”
19:07: f: ”sundhedsbog er der ikke med på den.”
19:08: t2: ”nå, okay. hvorfor ikke?”
19:10: f: ”fordi han ikke har været ved dyrlægen.”
19:12: t2: ”så har jeg jo i princippet kun dit ord for, at han…”
19:14: f: ”det har du. og det kan du regne med, for der er garanti på ham. der er
       to års garanti på ham, hvis den fejler noget med hjerte eller lunger eller så-
       dan noget.”
19:25: speaker: ”r får altså tilbudt det samme garantibevis, som h fik. men hvad så
       med vaccinering?”
19:30: t2: ”men hvad med vaccine? det er også dyrlægen, der har klaret det eller
       hvad?”
19:33: f: ”det gør vi selv. det har vi selv fået lov til. men kun første gang.”
19:37: speaker: en privat hundeejer må gerne selv vaccinere sine hunde, men kun
       under skarp dyrlægekontrol, og vi har jo lige fået at vide, at chihuahuaen al-
       drig har set en dyrlæge. hvis den er vaccineret, er det altså foregået ulovligt.
20.09: t2: ”vi vil gerne snakke med dig om, at i sælger hunde ulovligt. hvorfor vil i
       ikke, hvorfor vil i ikke snakke om det? hvor er din tilladelse til at sælge
       hunde erhvervsmæssigt?”
20.21: f: ” gå med det kamera! nu! det er fandeme nu!”
20.26: speaker: ”f ønsker altså hverken at tale med os eller vise parrets godken-
       delse til at handle med hunden. vi prøver hendes mand.”
20.35: t2 (i telefonen): ”det er t2, jeg ringer fra danmarks radio, forbrugerpro-
       grammet r. vi vil gerne have et interview med dig, a.”
20:44: a (i telefonen): jamen, det vil jeg ikke, du er så fuld af løgn.”
                                                  - 6 -
       20.47:      t2 (i telefonen): ”a, vi har oplysninger, der fortæller os, at du sælger ulovligt
                   hunde. du har ikke den fornødne tilladelse.
       20.54:      a (i telefonen): ”nej, men jeg må sælge to kuld hvalpe om året, og det gør
                   jeg.”
       20.58:      t2 (i telefonen): ”nej a, vi ved du har haft en masse hunde til salg inde på
                   nettet, og vi ved, du sælger flere. du har mange forskellige kuld hvalpe.”
       21.13:      b: ”r har fået aktindsigt hos politiet, og her i min hånd er beviset på, at hver-
                   ken a eller hans kone f har tilladelse til salg eller opdræt af hunde. så efter
                   den her udsendelse, du lige har set, der får a besøg af politiet, og så må vi
                   håbe, at de holder ham i kort snor fremover.”
       21.31:      b: ”velkommen til dig, j. vi ser jo, at a opbevarer en rigtig masse hunde på
                   ganske få kvadratmeter, men for mig at se, som ikke er ekspert, de logrer jo
                   med halen og ser glade ud. hvad er der egentlig galt i det?”
       21:43:      j (dansk kennel klub): ”ja altså, det vi kan se, det er, at der er rigtigt
                   mange hunde, og sammenholdt med den her dyrlægerapport, der ligger fra
                   politiet [indsat i tillægsekstrakten], så kan vi jo høre, at der er alt for mange
                   hunde til den person, der skal passe det.””
det skal bemærkes, at indslaget med skjult kamera stoppede før tidsangivelsen 20.09, idet
udskrifterne gengivet 20.09 og 20.21 er optaget med åbent, håndholdt kamera.
udsendelsen førte til offentlig debat om emnet, og der blev i den forbindelse skrevet avisar-
tikler herom. dyrenes beskyttelse indgav dagen efter udsendelsen anmeldelse til politiet af a
og f. ægteparret fik den 11. marts 2010 hver et bødeforelæg på 5.000 kr., som de vedtog den
17. maj 2010. af beskrivelsen af forseelsen i bødeforelæggene fremgår:
       ”dyreværnslovens § 28, stk. 2, nr. 1, jf. stk. 8, jf. § 18, stk. 1, ved i perioden fra den 16.
       januar 2007 til 20. januar 2009 fra adressen … at have drevet erhvervsmæssig handel
       med og opdræt af hunde uden politiets tilladelse, hvorved der i perioden blev solgt ikke
       under 50 hunde.
       ved vedtagelse af bødeforlægget vil der ske konfiskation af fortjenesten på 10.000 kr.
       jf. straffelovens § 75, stk. 1, jf. dyreværnslovens § 28, stk. 8.”
anbringender
der er enighed om, at optagelserne blev foretaget på et ikke frit tilgængeligt sted. uenigheden
angår derfor alene, om fotograferingen af f var uberettiget, jf. straffelovens § 264 a.
                                                 - 7 -
t1 og t2 har anført, at der ved fortolkning af straffelovens § 264 a må indgå en afvejning af
hensynet til ytrings- og informationsfriheden i artikel 10 i den europæiske menneskerettig-
hedskonvention over for hensynet til privatlivets fred i artikel 8 i konventionen. der må i den
forbindelse udvises et særligt hensyn til mediernes frihed, således at disse kan udøve funktio-
nen som ”public watchdog”. det må stå medierne frit at udøve kritisk journalistik, og det er
ikke domstolenes opgave at afgøre, hvorledes kritikken formidles, herunder hvilke former
eller teknikker medierne bør benytte. pressenævnet har udstukket nogle regler om god presse-
skik ved anvendelse af skjult kamera, og disse regler er overholdt i denne sag.
t1 og t2 har endvidere gjort gældende, at det emne, som indslaget om a og f behandlede, er
af væsentlig samfundsmæssig interesse, herunder til belysning af ulovlig handel med kæledyr.
formålet med den skjulte optagelse var ikke at afsløre ægteparret i at behandle hundene dår-
ligt og i at sælge syge hunde. optagelserne indgik som et naturligt led i udsendelsen, og det
var nødvendigt at foretage disse for at dokumentere, at der blev foretaget erhvervsmæssig
handel, selv om a benægtede dette. der er i øvrigt tale om, at optagelserne i det væsentlige
var koncentreret om gulvet, hvor hundene befandt sig, og der var ikke tale om en privat situa-
tion, men om en dialog i forbindelse med en hundehandel. a og f har senere erkendt, at de
drev ulovlig hundehandel, og de har bl.a. i den forbindelse vedtaget en bøde. udsendelsen
med de omtalte klip med skjult kamera førte til en debat om emnet, og de skjulte optagelser
skal også ses på baggrund af politiets manglende reaktion på de anmeldelser, der var blevet
indgivet af dyrenes beskyttelse mod a og f. særligt i en situation, hvor der med skjult ka-
mera afsløres kriminelle handlinger, må hensynet til privatlivets fred vige.
anklagemyndigheden har anført, at der må gælde et nærmest ubetinget forbud mod at fore-
tage optagelser i private hjem uden samtykke. gerningsindholdet i straffelovens § 264 a er
derfor realiseret, og det kan ikke føre til et andet resultat, at der blev solgt hundehvalpe fra a
og fs hjem, eller at t1 og t2 var blevet inviteret ind i hjemmet. afvejningen af, om optagel-
serne var uberettigede, skal ske under hensyn til artikel 8 og 10 i den europæiske menneske-
rettighedskonvention.
efter retsplejelovens § 791 a, stk. 3, må politiet som udgangspunkt kun foretage observation i
en mistænkts bolig med skjult kamera, hvis efterforskningen angår en lovovertrædelse, der
                                                - 8 -
kan straffes med fængsel i 6 år eller derover. der kræves endvidere bl.a. forsvarerbeskikkelse
og retskendelse. strafferammen for fs forseelse er fængsel i 4 måneder. det er vanskeligt at
forestille sig situationer, hvor journalister må lave privat efterforskning i tilfælde, hvor politiet
ikke må. hertil kommer, at journalisternes optagelser blev vist på tv.
anklagemyndigheden har endvidere gjort gældende, at der ved afgrænsningen af pressens
ytringsfrihed efter artikel 10 i den europæiske menneskerettighedskonvention navnlig må
lægges vægt på tre hensyn: den samfundsmæssige interesse i det forhold som søges afdækket,
alvoren af krænkelsen af den forurettede og nødvendigheden af at foretage og anvende opta-
gelserne. der var tale om en begrænset samfundsmæssig interesse i de forhold, der blev belyst
ved optagelserne af f, og der var tale om en grov krænkelse af hende. det bestrides, at det var
nødvendigt for det, der blev dokumenteret ved optagelserne, at foretage disse med skjult ka-
mera.
højesterets begrundelse og resultat
tre dommere – børge dahl, jens peter christensen og kurt rasmussen – udtaler:
efter straffelovens § 264 a, 1. pkt., straffes den, som uberettiget fotograferer personer, der
befinder sig på et ikke frit tilgængeligt sted, med bøde eller fængsel indtil 6 måneder.
t1 og t2 har som led i journalistisk arbejde – i det væsentligste med skjult kamera – fotogra-
feret f i køkkenet på den landejendom, hvor hun boede. det er ubestridt, at de herved har fo-
tograferet hende på et ikke frit tilgængeligt sted. der er alene tvist om, hvorvidt fotograferin-
gen var uberettiget.
om fotografering af en person på et ikke frit tilgængeligt sted skal anses for uberettiget, beror
på en afvejning af, hvorledes fotograferingen krænker hensynet til beskyttelse af den fotogra-
feredes bolig og privatliv, og hvorledes fotograferingen tjener interessen i ytringsfriheden.
straffelovens § 264 a skal forstås i lyset af den europæiske menneskerettighedskonventions
artikel 8 om beskyttelse af privatlivets fred og artikel 10 om ytringsfrihed. i afvejningen af
hensynet til ytringsfriheden over for andre hensyn, herunder hensynet til beskyttelse af boli-
gen og privatlivets fred, indgår særligt, at der ikke må opstilles begrænsninger, som hindrer
                                               - 9 -
medierne i på rimelig måde at udfylde rollen som offentlighedens kontrol- og informationsor-
gan. fotografering af en person på et ikke frit tilgængeligt sted er uberettiget og strafbar efter
§ 264 a, når fotograferingen indebærer en krænkelse, der overstiger hensynet til ytringsfrihe-
den.
fotografering med skjult kamera er som udgangspunkt forbundet med væsentlige betænkelig-
heder, og en sådan fremgangsmåde kan kun være berettiget efter en nøje afvejning i hvert
enkelt tilfælde af den samfundsmæssige interesse i forhold til den enkeltes krav på beskyt-
telse.
det fremgår af sagen, at a og f fra 2007 drev ulovlig erhvervsmæssig handel med hunde på
ejendommen, uanset at de havde fået afslag på ansøgning om tilladelse til erhvervsmæssig
handel med hunde. ejendommens køkken blev anvendt som fremvisnings- og salgslokale, og
i den forbindelse opholdt et større antal hunde sig i køkkenet. t1 og t2 indfandt sig på ejen-
dommen i henhold til en telefonisk aftale indgået under foregivende af, at de var interesserede
i køb af en hund. optagelserne skete i hovedsagen med skjult kamera. fokus for optagelserne
var hundene, der befandt sig på gulvet i køkkenet. optagelserne viste kun f på afstand i gan-
ske korte øjeblikssekvenser. efter den skjulte optagelse og den derved opnåede dokumenta-
tion blev f konfronteret med den ulovlige handel. t1 og t2 efterkom herefter umiddelbart fs
ordre om at fjerne sig fra ejendommen. derefter blev a telefonisk konfronteret med den
ulovlige handel.
på den anførte baggrund bemærker vi, at der ganske vist var tale om fotografering i den foto-
graferedes bolig, men fotograferingen netop der skete på grund af boligens anvendelse til ud-
øvelse af erhvervsmæssig handel med hunde og i det lokale, der blev anvendt til fremvisning
og salg af hunde, ligesom fotograferingen havde fokus på hundene.
vi finder ikke grundlag for at tilsidesætte den journalistiske vurdering af, at den ulovlige han-
del ikke ville kunne godtgøres uden skjult fotografering, hvorved bemærkes, at tidligere an-
meldelser ikke havde fået politiet til at reagere.
fotograferingen indgik i en tv-udsendelse om handel med hunde over internettet, indsmugling
af hunde og ulovlig handel med hunde. udsendelsen rejste en række spørgsmål af væsentlig
                                               - 10 -
samfundsmæssig interesse om dyrevelfærd, dyreetik og køberrisici. fotograferingen fandt
sted efter forudgående undersøgelser og overvejelser om alternative dokumentationsmåder.
fotograferingen havde som nævnt fokus på den erhvervsmæssige handel med hunde, som
fandt sted i boligen, ikke på f, ægteparrets bolig eller deres private forhold, og den krænkelse,
der skete ved fotograferingen, må derfor efter vores opfattelse anses for beskeden. vi finder
herefter, at fotograferingen ikke kan anses for uberettiget.
vi stemmer derfor for at frifinde t1 og t2 og stadfæste byrettens dom.
dommerne marianne højgaard pedersen og michael rekling udtaler:
f har efter artikel 8 i den europæiske menneskerettighedskonvention ret til respekt for sit pri-
vatliv og sit hjem. hun blev fotograferet i sit køkken og sin stue på sin private bopæl. opta-
gelsen skete i alt væsentligt med skjult kamera og blev bragt i en tv-udsendelse. billederne af
f var ikke slørede, og hendes navn blev nævnt.
om t1s og t2s påstand om frifindelse kan tages til følge afhænger af, om optagelserne var
uberettigede efter straffelovens § 264 a, således som denne bestemmelse skal fortolkes efter
en afvejning af på den ene side krænkelsen af fs privatliv og på den anden side hensynet til
pressens ytringsfrihed, jf. artikel 10 i den europæiske menneskerettighedskonvention. be-
skyttelsen mod en fotografering som den omhandlede skal efter vores opfattelse kun vige,
hvis krænkelsen skete som led i afdækning af forhold af væsentlig samfundsmæssig interesse.
optagelserne havde til formål at dokumentere, at f og hendes mand handlede ulovligt med
hunde. hvis der havde været tale om, at politiet ville fremskaffe dokumentationen ved en til-
svarende fotografering, ville politiet efter retsplejelovens § 791 a, stk. 3, handle klart ulovligt.
f ville således være beskyttet mod politiets fotografering i sin bolig, selv om der herved
kunne skaffes dokumentation for den ulovlige hundehandel.
efter dyreværnsloven er det ikke forbudt for private at opdrætte hunde, men efter lovens § 18
kræver bl.a. erhvervsmæssig opdræt af hunde tilladelse fra politiet. efter bekendtgørelse om
erhvervsmæssig handel med og opdræt af hunde m.m. forstås ved erhvervsmæssigt opdræt af
hunde opdræt, hvor der avles tre eller flere kuld hvalpe årligt. optagelserne afslørede alene, at
                                              - 11 -
a og f avlede hunde i et sådant omfang, at de skulle have haft tilladelse til erhvervsmæssigt
opdræt. a og f har således også hver vedtaget en bøde på 5.000 kr. for over en periode på ca.
2 år at have drevet erhvervsmæssig handel med og opdræt af hunde uden politiets tilladelse,
hvorved der i den 2-årige periode blev solgt ikke under 50 hunde.
vi finder, at optagelsen med skjult kamera i fs bolig indebar en grov krænkelse af hendes ret
til beskyttelse af sit privatliv og hjem. udsendelsen rummede elementer af samfundsmæssig
interesse i form af oplysningerne om salg af syge hvalpe og ulovlig import heraf, men det
strafbare forhold, der ønskedes dokumenteret ved fotograferingen af f, var efter vores opfat-
telse af beskeden samfundsmæssig betydning.
efter en samlet afvejning finder vi herefter, at fotograferingen ikke berettigede krænkelsen af
fs privatliv og hjem.
hertil kommer, at det efter de presseetiske regler som hovedregel vil være i strid med god
presseskik at offentliggøre optagelser med skjult kamera, medmindre bl.a. den nødvendige
journalistiske dokumentation ikke eller kun vanskeligt kan skaffes på anden måde. efter vores
opfattelse kunne afsløringen af den for store handel med og opdræt af hunde også være sket
på anden måde end ved skjulte billedoptagelser i fs hjem, f.eks. ved oplysning fra købere af
hundene eller ved analyse af a og fs annoncering.
vi stemmer herefter for at stadfæste landsrettens dom.
afgørelsen træffes efter stemmeflertallet.
                                       thi kendes for ret:
byrettens dom stadfæstes.
statskassen skal betale sagens omkostninger for byretten, landsretten og højesteret.
